प्रकृति पलै-पलै अपना रूप बदलदी रौंह्‌दी ऐ ते कुदरत दे इ’नें बदलोंदे रूपें दे दर्शन बक्ख-बक्ख रूत्तें च होंदे न। मुक्ख तौरा पर सोहा,. बरसांत, स्याला ते बसैंत इ’नें च’ऊं रूत्तें दा चक्र गतिमान रौंह्‌दा ऐ। हर रूत्ता दी अपनी म्हत्ता ते शोभा ऐ पर इ’नें सारियें रूत्तें चा बसैंत दा थाह्‌‌र सब्भनें थमां उच्चा ते मनभाना ऐ। इस करी इसी रूत्तें दी रानी बी आक्खेआ जंदा ऐ। बसैंत कुदरत दी जुआनी ऐ। एह्‌दा रम्भ बसैंत-पंचमी दे सुहामें ध्याड़े शा मन्नेआ जंदा ऐ।